钦定古今图书集成/明伦汇编/交谊典/第046卷 > 朱子语类 > 《谢赵王赉马并伞启》前人
## 钦定古今图书集成/明伦汇编/交谊典/第046卷 > 朱子语类 > 《谢赵王赉马并伞启》前人

某启：奉教，垂赉紫骝马，并银钉乘具，紫䌷伞一张。上
天降雨，特垂深泽；若木流光，偏蒙私照。回兹翠盖，事
重刘基之恩；降此青骊，荣深李忠之赐。北部丹帷，便
须高卷；西河竹马，即已郊迎。在命之轻，鸿毛浮于弱
水；知恩之重，鳌背负于灵山。况复惊鸿别水，但见裴
徊；黄鹤去关，惟知反顾。栖恋之心，事同于此。